Sille Kapper

Sille Kapper-Tiisler (sündinud 17. juunil 1968) on eesti rahvatantsujuht. Ta omandas esimesena Eestis rahvatantsualase doktorikraadi.

Elulugu
Sille Kapper õppis aastatel 1986–1991  Tallinna Pedagoogilises Instituudis kultuuritöö metoodikat ja tantsujuhtimist. Ta kaitses 2006. aastal Tallinna Ülikooli Kunstide Instituudis koreograaf-lavastajana magistrikraadi ja 2013. aastal  TLÜ Eesti Humanitaarinstituudis kultuuriuuringute alal doktorikraadi. Kapperi doktoritöö kandis pealkirja "Muutuv pärimustants: kontseptsioonid ja realisatsioonid Eestis 2008–2013", töö juhendajaks oli Marju Kõivupuu. Sille Kapper on avaldanud rahvatantsu teemal enam kui 40 teaduslikku publikatsiooni.

Kapper alustas 1990. aastal kunstilise juhi assistendina ja tantsuõpetajana tööd rahvakunstiseltsis Leigarid. 2014. aastast on ta Leigarite kunstiline juht.

Tunnustus
 2022 – Ullo Toomi nimeline rahvatantsustipendium

Isiklikku
Tema abikaasa on Tarmo Tiisler.

Viited

Eesti tantsupedagoogid
Eesti tantsujuhid
Sündinud 1968